DA Den Europæiske Unions Tidende C 151/23

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 151/10

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9

»CEREZAS DE LA MONTAÑA DE ALICANTE«

EF-Nr.: ES-PGI-0117-0099-12.04.2005

BGB ( X ) BOB ( )

1. Afsnit i varespecifikationen, som berøres af ændringen:

 Produktets betegnelse Beskrivelse Geografisk område  Bevis for oprindelse  Produktionsmetode  Tilknytning  Mærkning  Krav i de nationale bestemmelser  Andet

2. Type ændring(er):

 Ændring af enhedsdokument eller resuméark Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006)  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændringer:

3.1. Beskrivelse:

Den betydelige forbedring af dyrkningsteknikken for kirsebær i det beskyttede geografiske område har medført en forbedring af størrelsen. Der er foretaget undersøgelser for at finde ud af, om der på bedriftsniveau kan tilføjes en yderligere størrelsesklasse på over 28 mm, og for at kende de handelsmæssige følger heraf. Resultaterne blev over forventninger, for der opnåedes et bedre, større og mere kødfuldt kirsebær med større økonomisk udbytte, idet prisforskellen for producenten blev omkring 1,50 EUR mere pr. kg. Kontrolinstansen ønsker følgelig at indføre denne nye klasse benævnt »Extra Valls 28« i udbuddet af beskyttede produkter.

3.2. Geografisk område:

Produktionsområdet er blevet udvidet med yderligere fem kommuner (Alcoy, Biar, Castalla, Confrides og Jijona). Disse kommuner har forhold, der svarer til de nuværende, hvad angår terrænet, jordbunden, klimaet, sorterne, dyrkningsteknikkerne, den økonomiske og samfundsmæssige betydning såvel som historie.

RESUMÉ

RÅDETS FORORDNING (EF) Nr. 510/2006

»CEREZAS DE LA MONTAÑA DE ALICANTE«

EF-Nr.: ES-PGI-0117-0099-12.04.2005

BOB ( ) BGB ( X )

Dette resumé indeholder de vigtigste oplysninger i varespecifikationen til orientering.

1. Medlemsstatens ansvarlige myndighed:

Navn: Ministerio de Medio Ambiente y Medio Rural y Marino Dirección General de Industrias y Mercados Agroalimentarios. Subdirección General de Calidad Agroalimentaria y Agricultura Ecológica Adresse: Paseo de la Infanta Isabel, 1 28071 Madrid ESPAÑA Tlf. +34 913475361 / 84774 Fax +34 913475770 E-mail: —

2. Ansøgende sammenslutning:

Navn: Cerezas Montaña Alicante, Coop. V. Adresse: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA Tlf. +34 966406700 Fax +34 966406611 E-mail: infocoop@cerezas.org Sammensætning Producent/forarbejdningsvirksomhed ( X ) Andet ( )

3. Produktets art:

Kategori: Frugt 1.6: grøntsager og korn, også forarbejdet

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Produktets navn:

»Cerezas de la Montaña de Alicante«

4.2. Beskrivelse:

Frugter af sorterne »Burlat«, »Tilagua«, »Planera«, »Nadal«, »Picota« og »Picota Ambrunesa« (hovedsorter), »Stark Hardy Geant«, »Bing« og »Van« (bestøvningssorter), der stammer fra »Prunus avium, L«, »Prunus cerasum, L« eller hybrider heraf, og som er beregnet til konsum i frisk tilstand.

Kategorierne af beskyttede kirsebær er følgende: »Extra« og »Primera«, og til markedsføring klassificeres de i:

— Extra Valls 28

— Extra Valls

— Extra Normal

— Primera

Størrelsen afhænger af sorterne.

For sorterne Burlat og Stark Hardy Geant:

— Extra Valls 28: 28 mm og derover

— Extra Valls: 26 mm og derover

— Extra Normal: 24 mm og derover

— Primera: 22 mm og derover

For sorterne Tilagua, Planera, Nadal, Picota og Picota Ambrunesa:

— Extra Valls 28: 28 mm og derover

— Extra Valls: 25 mm og derover

— Extra Normal: 23 mm og derover

— Primera: 21 mm og derover.

4.3. Geografisk område:

Produktionsområdet er beliggende i den nordlige del af Alicanteprovinsen og den sydlige del af Valenciaprovinsen. Produktionsområdet omfatter kommunerne Agres, Alcocer de Planes, Alcoy, Alfafara, Almudaina, Beneixama, Beniarrés, Benillup, Benimarfull, Biar, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Muro de Alcoy, Penáguila, Planes, Tollos, Vall d’Alcalá, Vall de Ebo, Vall de Gallinera, Vall de Laguart og Villena i Alicanteprovinsen samt Bocairent og Ontinyent i Valenciaprovinsen.

4.4. Bevis for oprindelse:

De faktorer, der beviser, at produktet kommer fra dette område, er:

— Produktets egenskaber Kirsebær fra dette område har særlige egenskaber, der er beskrevet i varespecifikationen, og som forbinder dem til deres naturlige miljø og vækst- og produktionsbetingelser. Disse egenskaber er ikke tilstrækkelige til at garantere kirsebærrenes oprindelse, da kun forbrugerne i området eller andre, der er vant til at købe dem, er i stand til at identificere produktet. Derfor garanteres oprindelsen ved:

— Kontrol og certificering

Det er grundelementerne for garanteret produktoprindelse. De består af følgende:

1) Kirsebærrene kommer fra de registrerede plantager beliggende i produktionsområdet og tilhører de godkendte sorter.

2) Dyrkningsmetoderne på de registrerede plantager skal godkendes af kontrolinstansen.

3) Kirsebærrene emballeres på registrerede virksomheder og under kontrol af inspektører, der er godkendt af kontrolinstansen.

Kontrolinstansen følger et overvågningsprogram, der fastlægger kontrolaktiviteterne med hensyn til overholdelse af dyrknings- og emballeringskravene. Der foretages ligeledes organoleptiske analyser af kirsebærrene med henblik på kvalitetskontrol.

Kun kirsebær, der opfylder kravene gennem hele processen, må emballeres og markedsføres med en oprindelsesgaranti på en nummereret kontroletiket fra kontrolinstansen.

Sporbarheden opretholdes fra plantagen til slutforbrugeren, hvorved produktets oprindelse garanteres.

Antallet af kontroletiketter, som kontrolinstansen udleverer til emballeringsvirksomhederne, beregnes på grundlag af leverancerne fra landbrugerne til emballeringsvirksomhederne og emballagernes størrelse.

4.5. Produktionsmetode:

Kirsebær af de godkendte sorter kommer fra registrerede plantager. De høstes og transporteres omhyggeligt og håndteres i henhold til kontrolinstansens anvisninger for det pågældende produktionsår.

Emballeringsprocesserne er følgende:

Modtagelse på emballeringsvirksomheden og foreløbig oplagring: Frugterne kan med henblik på forbedring af farven oplagres på et overdækket og velventileret område i en passende periode.

Udvælgelse: Defekte, beskadigede, maste, blege osv. bær fjernes.

Klassificering: Kirsebærrene klassificeres efter farve og størrelse for at opnå en vis ensartethed.

Emballering: Produktet placeres i emballagen. Hver emballage indeholder et homogent produkt, der kun består af bær af samme oprindelse, sort, kvalitet og størrelse. Den synlige del af pakningens indhold skal være repræsentativ for hele indholdet.

Emballagen: Kirsebærrene skal emballeres, således at produktet sikres passende beskyttelse. De anvendte materialer skal indvendig i emballagen, navnlig papirmaterialerne, være nye, rene og af en sådan art, at de ikke beskadiger frugterne.

4.6. Tilknytning:

Kirsebærdyrkningens tilknytning til produktionsområdet for den beskyttede oprindelsesbetegnelse kan fastslås ud fra forskellige aspekter: Historiske, topografiske og agroklimatiske aspekter og de anvendte dyrknings- og håndteringsmetoder.

a) Historisk tilknytning

Kirsebærrene er sammen med andre frugter og grønsager en af de traditionelle afgrøder i Alicante- og Valenciaregionerne. De dyrkes ofte på familiebedrifter, der fra gammel tid har leveret til områdets emballagevirksomheder med henblik på markedsføring.

Træet blev indført af romerne, der forbedrede dyrkningen heraf gennem udvælgelse. Dyrkningen nåede sit højeste udviklingstrin i dette område i den arabiske periode.

»La Orden« (bekendtgørelse) af 16. december 1986 udstedt af Conselleria de Agricultura y Pesca, de la Generalidad Valenciana fastsatte den foreløbige betegnelse »Cerezas de la Montaña de Alicante«.

b) Naturtilknytning

— Terrænforhold

Produktionsområdet er et af de mest bjergrige i Comunidad Valenciana. Det ligger ved forbjergene til Prebéticakæden og har varierede strukturer og hældninger.

— Jordbund

Kridtholdig kalksten er dominerende i bjergene, medens dalene fortrinsvis er mergelholdige.

Jordbunden i området har et højt indhold af kalciumkarbonat og kun lidt organisk materiale.

Endvidere bør nævnes, at der forekommer store leransamlinger.

— Klima

Området har et tempereret Middelhavsklima med lavere temperaturer og mere nedbør end i resten af provinsen.

Den årlige gennemsnitstemperatur svinger mellem 13 °C og 15,5 °C, og der falder gennemsnitligt mellem 350-650 mm nedbør om året.

— Hydrografi

Floderne Serpis eller Alcoy og Girona er de største i området. Serpis eller Alcoy udspringer i et sammenløb af adskillige floder i Mariola- og Carrascalbjergene. Floderne Gorga og Penáguila strømmer til fra højre og floden Agres fra venstre. Girona udspringer i Llombaybjergene, løber igennem dalene Alcalá, Ebo og Laguart og udmunder i Middelhavet.

4.7. Kontrolinstans:

Navn: »Cerezas de la Montaña de Alicante«. Kontrolinstansen baserer sig på kriterierne anført i forordning (EF) nr 510/2006, artikel 11, stk. 3. Adresse: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA Tlf. +34 966406640 Fax +34 966406640 E-mail: crigpcerezas@hotmail.com

4.8. Mærkning:

Etiketterne skal være godkendt af kontrolinstansen. De skal mærkes »Cerezas de la Montaña de Alicante«. Kontroletiketterne nummereres og udstedes af kontrolinstansen.

(1) EUT L 93 af 31.3.2006, s. 12.